钦定古今图书集成/理学汇编/文学典/第105卷 > 周满
## 钦定古今图书集成/理学汇编/文学典/第105卷 > 周满

按《四川总志》：“满字谦之，汉州人。幼颖慧，登进士，初授
主事。部事暇即亲书六经诸史小说，无不涉猎，文尚
富赡，时有豪宕之气。累官都御史。宦迹所著，如滇南
之濬海田、广西之弭猺獞，宣大之阅军储、汀虔之督
军务，备载受庵行谱中。居家益肆于学，著有《周易象
义》《春秋原义》、受庵文集共若干卷。”